Tojikistonning Tog‘li Badaxshon muxtor viloyati raisi etib Yodgor Fayzov saylandi. Fayzov ushbu viloyatni oxirgi 6 oy davomida vaqtinchalik boshqarib kelgandi. Ma’lum qilinishicha, viloyat majlisi xalq deputatlari Fayzov nomzodini prezident Imomali Rahmonning 2019 yil 25 fevraldagi farmoniga asosan bir ovozdan ma’qullashgan. Rahmon viloyatga 2018 yil sentyabrdagi tashrifi vaqtida hududda kriminogen vaziyat yuzaga kelganini tanqid ostiga olgan va bir qator amaldorlar, jumladan viloyat raisini o‘zgartirgan.